Nur Оtan: Еңбек дауларын шешу тәртібі жеңілдейді
"Nur Оtan: Еңбек дауларын шешу тәртібі жеңілдейді" | "https://abai.kz/post/126057"
TITLE: Nur Оtan: Еңбек дауларын шешу тәртібі жеңілдейді
URL: https://abai.kz/post/126057
META: "Nur Оtan: Еңбек дауларын шешу тәртібі жеңілдейді" | "https://abai.kz/post/126057"
DATE: 28.12.2020
AUTHOR(s): Abai.kz
TOTAL WORDS: 220
TEXT: 26 желтоқсан күні "МАЭК Казатомөнеркәсіп" ЖШС ұжымы қалалық мәслихат депутаты болуға үміткерлер Андрей Могилин , Шамсадин Гусейнов пен кездесті. "Nur Otan" партиясының алдағы 5 жылдағы жұмыс жоспарымен танысты. Партияның мемлекетіміз бен өңіріміз үшін мүделлі жұмыстарын білді. Биыл дүниежүзіне таралған пандемияға байланысты Қазақстан да басқа елдер сияқты қиын кезеңді бастан кешіруде. Дегенмен қиындықтарға қарамастан, «Nur Otan» партиясы экономиканың тұрақтылығын қамтамасыз ету бағытында жұмыстанып жатқанын атап өтті кандидаттар. Сонымен қатар партияның мақсаты қызмет жасап тұрған жұмыс орындарын сақтап қалу, жаңа жұмыс орындарын ашу, сол арқылы халықтың әл-ауқатын арттыру екенін басып айтты. Жыл сайын «Еңбек» бағдарламасы аясында республика көлемінде 700 мың адам жұмыспен қамтылады. Туризм саласы дамып, 170 мың жұмыс орны құрылады. Ауыл шаруашылығына да басымдық беру арқылы 500 мыңға жуық адам жұмыспен қамтамасыз етіледі. Бұдан басқа кәсіпкерлікке оқыту, қайта даярлау курстарына қамтылатын адамдар саны ұлғаяды. Жұмыс күші артық өңірлерден жұмыс күші тапшы өңірлерге көшетін отбасыларға қолдау көрсетіліп, еңбек қауіпсіздігі жақсарады. - «Nur Otan» партиясы еңбек даулары мен жанжалдарды шешу тәртібін оңтайландыру, еңбек заңнамасын бұзатын адамдарға қатысты жауапкершілікті қатаңдату жөнінде заңнамаға түзетулер енгізуге бастамашылық жасап және ең төменгі жалақыны кезең-кезеңімен арттыру туралы мәселесін алға қойып отыр, - деді кандидаттар. Шара барысында қызметкерлердің сұрақтарына жауап беріліп, 2021 жылдың 10 қаңтарында өтетін сайлауға қатысып, "Nur Otan" партиясына дауыс беруге шақырды. Ескерту! Материалдың ақысы «Nur Otan» партиясы Маңғыстау облысы Ақтау қаласының Сайлау қорының қаражатынан төленді. Abai.kz
